**Celeste** on Maddy Makes Gamesin kehittämä, pikseligrafiikoilla toteutettu tasohyppelypeli. Peli julkaistiin tammikuussa 2018 Linuxille, macOSille, Microsoft Windowsille, Nintendo Switch, PlayStation 4:lle ja Xbox Onelle.

Pelin kehittänyt Matt Thorson on myöhemmin sulkenut Matt Makes Gamesin ja perustanut Extremely OK Gamesin koska ei ole enää ainoa kehittäjä.

Matt Makes Games on nimetty uudelleen Maddy Makes Games ja kehittäjä Thorson on vaihtanut etunimekseen Maddy.

Pelaaminen
----------

Pelin päähenkilö on Madeline, jota pelaaja ohjaa hänen kiivetessään vuorelle ja välttäessään useita kuolettavia esteitä. Celestessä on yli 700 pelikenttää, jotka vaikeutuvat pelin edetessä. Monet tasot ovat todella vaikeita, ja pelaaja joutuu yrittämään niiden läpäisyä monta kertaa uudelleen. Pelihahmolla on kuitenkin loputon määrä elämiä. Tasojen läpäisy vaatii pelaajalta suunnitelmallisuutta ja harjoitusta, ja monet pelitilanteet muistuttavat ongelmanratkaisutehtäviä. Joitain vihollisia pelaaja ei voi voittaa. Madelinen kykyihin kuuluvat juokseminen, seinillä kiipeily, hyppiminen ja lyhyt ilmasyöksy. Kun Madeline kuolee, hän räjähtää erivärisiksi palloiksi.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Nuori nainen nimeltä Madeline on ajautunut elämässään vaikeaan tilanteeseen, ja hän päättää alkaa kiivetä Celeste-vuorta vanhan naisen varoituksista huolimatta.*lähde?* Hän tapaa vuorella vanhuksen, Theo-nimisen kiipeilijän ja hylätyssä hotellissa asuvan Oshiron. Kun Madeline leiriytyy yöksi*lähde?*, hän näkee unen, jossa pimeä versio hänestä tulee peilin läpi estämään häntä kiipeämästä Celestelle. Madelinen pimeä versio tulee Madelinen kiipeilyseuraksi tosimaailmaan, ja myös muut kuin Madeline voivat nähdä hänet.

Pelin alussa pimeä Madeline vaikeuttaa peliä asettamalla esteitä Madelinen tielle, mutta myöhemmin hän alkaakin auttaa Madelinea. Oshiro paljastuu arvaamattomaksi ja vaaralliseksi, koska hänellä on henkisiä ongelmia. Pimeä Madeline auttaakin Madelinea pakenemaan Oshiron hotellista, vaikka Madeline ei itse osaakaan varoa Oshiroa. Pelin puolivälissä Madeline kertoo sairastavansa masennusta, saavansa paniikkikohtauksia ja huolehtivansa paljon.

Pelin lopuksi Madeline tekee pimeän puolensa kanssa sovinnon. Sovinnon jälkeen Madelinesta tulee voimakkaampi: hän pystyy yhden ilmasyöksyn sijaan tekemään kaksi syöksyä peräkkäin.

**Juonipaljastukset päättyvät tähän.**

Vastaanotto
-----------

Celeste sai IGN:n arvostelussa täydet 10/10. Peli sai Game Informerin arvostelussa 9/10.

Galleria
--------

* Kuvakaappaus pelistä.Kuvakaappaus pelistä.
* Madeline Celeste-vuoren juurella.Madeline Celeste-vuoren juurella.

Lähteet
-------

1. 1 2 3 4 5 6  Hämäläinen, Tuukka & Manzos, Aleksandr: *Pelien äärettömät maailmat : elämän suuret kysymykset digitaalisissa peleissä*, s. 74 - 80. Viljandi: Gaudeamus, 2020. ISBN 978-952-345-053-0.
2. ↑  Celeste on Steam  25.1.2018. *Valve Corporation*. Viitattu 16.5.2018.
3. ↑  Vikki Blake: Celeste developer establishes new Canadian studio, Extremely OK Games *mcvuk.com*.  9.9.2019. Viitattu 16.4.2022. (englanniksi)
4. ↑  Matt Makes Games  Arkistoitu. Viitattu 28.8.2023. (englanniksi)
5. ↑  Maddy Makes Games  Arkistoitu. Viitattu 28.8.2023. (englanniksi)
6. ↑  Celeste for Xbox One Reviews Metacritic. Viitattu 16.5.2019.
7. ↑  Celeste for Switch Reviews Metacritic. Viitattu 16.5.2019.
8. ↑  Celeste for PlayStation 4 Reviews Metacritic. Viitattu 16.5.2019.
9. ↑  Celeste for PC Reviews Metacritic. Viitattu 16.5.2019.
10. ↑  Mersereau, Kevin: Review: Celeste  25.1.2018. Destructoid.  Arkistoitu 12.6.2018. Viitattu 16.5.2019.
11. 1 2  Reeves, Ben: A Mountain Worth Climbing - Celeste - Switch  6.2.2018. Game Informer. Viitattu 16.5.2019.
12. ↑  Dayus, Oscar: Celeste Review: More Than Just A Great Platformer  26.1.2018. GameSpot. Viitattu 16.5.2019.
13. 1 2  Marks, Tom: Celeste Review  25.1.2018. IGN. Viitattu 16.5.2019.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Celeste**.
* *Celeste* MobyGamesissa (englanniksi)
* *Celeste* Internet Movie Databasessa. (englanniksi)
* Pelin virallinen sivusto